Julen er stor på fabrikken i Støvring.  Det er Tylstrup kagers absolut største højtid. - Vores julesæson er den største. Så vi laver flere små kager på andet halvår, end på første halvår, lyder det fra Direktør Erik Bresling, der viser rundt i den brunkageduftende fabrik. - Sommetider kan man også dufte når vi laver vaniljekranse, men når vi laver brunkager, så overdøver duften af brunkager, vaniljekransene. Om sommeren er det store hit kammerjunkere, men julens brunkager, jødekager og pebernødder fylder mest i ordrebogen. - I dag er det Rema 1000 vi laver brunkager til, men  vi leverer til samtlige danske supermarkeder  uden undtagelse, siger Erik Bresling. Der bliver bagt 2 tons småkager dagligt på fabrikken. Det svarer til ca. 2 millioner om dagen. Tylstrup kager lå oprindeligt i Tylstrup, men flyttede produktionen til Støvring i 1995.

Opsummering:
På Tylstrup Kager er julen den vigtigste tid. Siden august har de været i gang med julebag til de danske kunder. Nu er de ved at have bagt færdig.